UNIVERZITET U TUZLI

Na osnovu Odluka Senata Univerziteta u Tuzli broj: 03-5695-1-5/23 od 18.10.2023. godine, broj: 03-741-1-9.2/23 od 08.02.2023. godine i broj: 03-6971-1-11.2.1/21 od 08.12.2021. godine, Zaključka Senata broj: 03-2343-1-13/24 od 30.04.2024. godine, te Odluka Vlade Tuzlanskog kantona o davanju saglasnosti za raspisivanje konkursa broj: 02/1-30-9717/24 od 16.04.2024. godine, broj: 02/1-30-33900-4/23 od 18.07.2023. godine i broj: 02/1-30-9097/22 od 12.04.2022. godine,

**raspisuje**

**KONKURS**

**za izbor u saradnička zvanja sa zasnivanjem radnog odnosa sa punim radnim vremenom**

**Fakultet elektrotehnike**

Saradnik u saradničko zvanje **asistent** za užu naučnu oblast „Telekomunikacije“ 1 izvršilac

**Filozofski fakultet**

Saradnik u saradničko zvanje **viši asistent** za užu naučnu oblast „Pedagogija“ 1 izvršilac

Saradnik u saradničko zvanje **asistent** za uže naučne oblasti:

„Masovni mediji“ 1 izvršilac

„Komunikologija“ 1 izvršilac

„Srednji vijek“ 1 izvršilac

„Savremeni njemački jezik“ 1 izvršilac

„Psihologija“ 1 izvršilac

**Prirodno-matematički fakultet**

Saradnik u saradničko zvanje **asistent** za užu naučnu oblast „Teorijska matematika“ 1 izvršilac

**I** Kandidati za izbor u saradnička zvanja sa zasnivanjem radnog odnosa moraju ispunjavati sljedeće opće i posebne uslove i to:

**1. Opći uslovi:**  
a) da je državljanin Bosne i Hercegovine;  
b) da je zdravstveno sposoban za obavljanje poslova radnog mjesta na koje aplicira;  
c) da mu odlukom suda nije zabranjeno obavljanje poslova radnog mjesta na koje aplicira i  
d) da se na njega ne odnosi član IX.1. Ustava Bosne i Hercegovine.

**2. Posebni uslovi**

Posebni uslovi za izbor u **saradnička zvanja** propisani su članom 80. stav (1) tačke e) i f) Zakona, članom 245. Statuta i Odlukom o utvrđivanju posebnih uslova za izbor u akademska zvanja na uže naučne/umjetničke oblasti/nastavne predmete na Univerzitetu u Tuzli broj: 03-6072-1-4.1/22 od 02.11.2022. godine i broj: 03-5206-1-10/23 od 29.09.2023. godine.

Zakon, Statut i Odluke dostupni su na web stranici Univerziteta u Tuzli [**www.untz.ba**](http://www.unitz.ba)**.**

**II Uz svojeručno potpisanu prijavu na Konkurs kandidat obavezno prilaže:**

**1. Biografiju (potpisanu**)

**2. Dokaze o ispunjavanju općih uslova,** i to:  
 - uvjerenje o državljanstvu BiH, ne starije od šest mjeseci, fotokopiju ovjerenu kod nadležnog organa ili notara,  
 - izjavu da mu odlukom suda nije zabranjeno obavljanje poslova radnog mjesta na koje aplicira, ovjerenu kod

nadležnog organa ili notara,

- izjavu da se na njega ne odnosi član IX. 1. Ustava Bosne i Hercegovine, ovjerenu kod nadležnog organa ili

notara

**3. Dokaze o ispunjavanju posebnih uslova** za izbor u saradnička zvanja iz tačke I.2

**4. Izjavu da nije pravosnažno osuđen na kaznu zatvora u trajanju dužem od tri mjeseca za neko od krivičnih djela iz stava (3) člana 59. Zakona,** ovjerenu od strane nadležnog organa ili notara

U slučaju da se na konkurs za izbor u saradnička zvanja za određenu poziciju prijavi više kandidata čije su prijave blagovremene i potpune i koji ispunjavanju uslove za izbor, rangiranje kandidata vrši se po kriterijima utvrđenim članom 245. stavovi (5) i (9) Statuta i Pravilnikom o načinu vrednovanja kriterija u postupku izbora asistenata i viših asistenata na Univerzitetu u Tuzli broj: 03-6205-1-1/20 od 24.12.2020. godine, broj: 03-3840-1-4/22 od 21.07.2022. godine i broj: 03-6746-1-1/23 od 21.11.2023. godine (u daljem tekstu: Pravilnik), s tim da se bodovanje vrši samo na osnovu pruženih dokaza.

Dokazi traženi konkursom dostavljaju se u fotokopiji ovjerenoj kod nadležnog organa ili notara, izjave ovjerene kod nadležnog organa ili notara, naučni radovi u fotokopiji, domaće publikacije uvezani primjerak u punom obimu, a publikacije objavljene u inostranstvu u štampanoj formi ili elektronskoj formi na web stranici izdavača ili Univerziteta.

Pravo prijave na konkurs za ima i lice koje je izabrano na Univerzitetu bez zasnovanog radnog odnosa na užoj naučnoj oblasti raspisanoj konkursom.

Spisak dokumentacije kojom se dokazuje ispunjavanje uslova iz Konkursa te dokaza na osnovu kojih se vrši rangiranje kandidata nalazi se na web stranici [www.untz.ba/](http://www.untz.ba/) konkursi

**III** Opis poslova saradnika utvrđen je Pravilnikom o unutrašnjoj organizaciji i sistematizaciji radnih mjesta (drugi prečišćeni tekst) koji je dostupan na na web stranici [**www.untz.ba**](http://www.untz.ba)**.**

Sa izabranim kandidatom zasniva se radni odnos po konačnosti odluke, a isti je dužan, prije zaključivanja ugovora o radu dostaviti ljekarsko uvjerenje nadležne zdravstvene ustanove, ne starije od 6 (šest) mjeseci.

**IV** Rok za podnošenje prijava na konkurs je 15 dana od dana objavljivanja u dnevnom listu „Dnevni avaz“ i na web stranici Univerziteta **www.untz.ba.**

**V** Prijava na konkurs sa dokazima dostavlja se putem Pisarnice Univerziteta ili preporučeno poštom na adresu: UNIVERZITET U TUZLI Ul. Dr. Tihomila Markovića broj. 1. 75 000 TUZLA, sa naznakom „Prijava na konkurs za izbor u saradnička zvanja sa zasnivanjem radnog odnosa“, te sa obaveznom naznakom naziva Fakulteta i uže naučne oblasti - „NE OTVARAJ“.

Nepotpune, neblagovremene i nedopuštene prijave neće se uzeti u razmatranje.